text: Freja fik et fredeligt forløb - kun få storm-skader
  08 november 2015 kl. 05.06
  Stormen Freja passerede lørdag aften og natten til søndag Syd- og Sønderjylland kvikt og fredeligt. 
  Trods kraftige vindstød væltede kun træer og stilladser - mens ingen mennesker kom noget til, lyder meldingen fra politiet til TV SYD tidligt søndag morgen.
  Hos Syd- og Sønderjyllands Politi har vagtchef Henrik Sønderskov kun ganske få meldinger om storm-skader.
  Ved vestkysten var det Varde-området, der mærkede Freja mest med flere væltede træer og stilladser. Ved Blåvandshuk målte DMI lørdag aften vindstød af stormstyrke med 26 m/s.
  #Vindstød af #storm-styrke fra #Freja registreret ved #Blåvandshuk: 26 m/s (grænse til storm 24,5 m/s).Middelvind: 18m/s, fra sydvest.
  Sydøstjyllands Politi har meldinger om 13 væltede træer spredt ud over politikredsen:
  - Ingen personer er kommet til skade og blæsten har ikke voldt større trafikale problemer.  Vejret har dog lagt en dæmper på nattelivet, så det har været en meget fredelig nat, siger vagtchef Kristian Juliussen til TV SYD.
  Her er #Freja&#39;s vildeste #vindstød frem til kl. 08. I top #Hanstholm med 34,6 m/s (orkan). pic.twitter.com/pNEF46EzdM
  
  